Sign in / Join Monday, November 29, 2021 ikteb hawn… Fittex Sitt xhur ħabs għal tliet żgħażagħ Sirjani fuq dokumenti foloz Minn talk.mt November 28, 2021 talk.mt Tliet żgħażagħ Sirjani ntbagħtu sitt xhur ħabs kull wieħed wara li nstabu ħatja fuq akkużi relatati ma' falsifikazzjoni u użu ta' dokumenti foloz. Firas Ale ta' 16-il sena, Muhamed Teqer ta' 17-il sena u Muhamad Ahmed Sphat ta' 23 sena kienu arrestati s-Sibt li għadda wara li pprovaw jitilqu mill-pajjiż b'dokumenti foloz. Fil-Qorti, id-Difiża talbet għal divjet fuq isem tnejn minnhom billi kienu minorenni, bil-Maġistrat Astrid May Grima tiċħad it-talba fid-dawl li ma hemmx terzi persuni vittmi f'dan il-każ. It-tliet imputati wieġbu ħatja għal żewġ akkużi minn tlieta. Il-Prosekuzzjoni qalet li l-imputati kkoperaw mal-pulizija fejn saħansitra taw informazzjoni importanti u għalhekk talbet għal piena ta' priġunerija fil-minimu tagħha. Il-Qorti wara li rat id-dokumenti kollha u semgħet it-trattazzjoni finali tal-partijiet, sabithom ħatja tal-akkużi kollha miġjuba kontra tagħhom u kkundannathom sitt xhur priġunerija. Il-Prosekuzzjoni tmexxiet mill-Ispettur Christian Abela. L-Avukat Ramon Bonett Sladden deher għat-tliet żgħażagħ Sirjani. Artiklu preċedenti "Il-mod kif jinħadmu l-kontijiet tad-dawl ma nbidilx… mill-2013 raħsu b'25 fil-mija" – il-Ministru Miriam Dalli Artiklu li jmiss Mixli b'abbuż sesswali fuq żewġ tfajliet fil-Marsa